Aproape 48.000 de persoane au semnat o petiție pentru adoptarea "Legii Alexandra" propusă de PNL, care prevede "introducerea detenției pe viață pentru criminali feroce", care ucid minori sau femei însărcinate. Liberalii cer convocarea de urgentă a Parlamentului pentru adoptarea actului normativ și a unor modificări legislative pentru ca tragedii precum cea de la Caracal să poata fi prevenite.

“Legea Alexandra” înseamnă în primul rând introducerea detenției pe viață pentru criminali feroce, care ucid minori, femei însărcinate, după modelul Legii Tijana, adoptate în Serbia, potrivit deputatului PNL Florin Roman.

Liberalii cer președintelui Camerei Deputatilor, Marcel Ciolacu, și liderului PSD, Viorica Dăncilă, să cheme Parlamentul în sesiune extraordinară pentru adoptarea “Legii Alexandra”.

"Fără aceste minime intervenții legislative imediate, nimic nu se schimbă. (...) Și azi, și mâine, noi criminali, violatori și tâlhari ies din pușcăriile românești și pot genera noi drame. Am cerut același lucru în ianuarie, după crima de la Mediaș și s-au făcut că plouă. Acum a apărut Caracal...mâine cine știe? Intervenția legislativă este urgentă și necesară!, afirmă deputatul liberal.

Modificarea Codului Penal în sensul ca criminalii, violatorii, pedofilii și tâlharii să nu mai beneficieze de eliberare condiționata - depus în aprilie

Modificare a Codului Penal pentru introducerea detenției pe viața pentru crime cu cruzime asupra minorilor - depus marți

Dublarea amenzilor pentru cei care dau apeluri false la 112 și muncă în folosul comunității - depus luni

Comercializarea cartelelor prepay doar cu buletinul

Redimensionarea patrulelor mixte polițist-jandarm în stradă. Numărul lor a scăzut in ultimii 3 ani la jumătate.

Petiție semnată de aproape 48.000 de români pentru adoptarea legii Alexandra

Alexandra Măceșanu, de 15 ani, a dispărut miercuri, 24 iulie, după ce a luat o mașină "la ocazie". În același mod a dispărut în luna aprilie și Luiza Melencu, de 18 ani.





Suspectul, Gheorghe Dincă, a fost identificat abia vineri, 26 iulie, după ce joi Alexandra a sunat de trei ori la 112 pentru a-și anunța răpirea. Duminica trecută, după ce inițial a negat că le cunoaște pe cele două fete, Gheorghe Dincă le-a spus anchetatorilor că a ucis-o pe Alexandra și i-a ars trupul. Hosu. Bărbatul le-a spus anchetatorilor că a procedat la fel și cu Luiza.









Amendamentul la Codul Penal a fost numit Legea Tijana, în memoria Tijanei Juric, o fată în vârstă de 15 ani care a fost răpită și ucisă în anul 2014 în zona Sombor din nordul Serbiei, tragedie care a generat un val de revoltă în rândul cetățenilor sârbi.